**Wexford** (irsk: *Contae Loch Garman*) er et grevskap i provinsen Leinster i Irland og er en del av den sørøstlige regionen. Grevskapet hadde 163 527 innbyggere ved folketellingen i 2022. Wexford County Council er den lokale myndigheten for grevskapet. Grevskapet Wexford har navn etter administrasjonsbyen Wexford og var basert på det historiske gammelirske området Hy Kinsella (Uí Ceinnsealaigh), som hadde hovedbase i Ferns.

Byen, og dermed grevskapet, har sitt engelske navn som er avledet fra det norrøne navnet *Waesfjord*, «fjorden ved mudderslettene». Det er også andre norrøne stedsnavn i grevskapet, eksempelvis Selskar og øyene Saltee. Området ble invadert i av normannere fra England i 1169 på oppfordring fra kongen av Leinster, Diarmaid Mac Murchadha. Dette var det første skrittet mot den engelske koloniseringen av øya. Grevskapet ble opprettet i normannisk tid. Det ble dannet i 1210 av kong Johan av England under hans besøk til Irland.

Under det irske opprøret i 1798 sto noen av de hardeste kampene i Wexford, spesielt slaget ved Enniscorthy og slaget ved Boolavogue.

Et fylke, Wexford County, i den amerikanske delstaten Michigan er oppkalt etter det irske grevskapet.

Geografi
--------

Strendene ved Curracloe
Wexford er det 13. største av Irlands trettito tradisjonelle grevskaper i areal, og 9. største når det gjelder befolkning. Det er det største av Leinsters 12 grevskaper i størrelse, og den fjerde største når det gjelder befolkning. Grevskapet ligger i det sørøstlige hjørnet av øya Irland. Den er avgrenset av havet på to sider – i sør av Atlanterhavet og i øst av St George’s Channel og Irskesjøen. Elven Barrow danner dens vestlige grense. Blackstairsfjellene utgjør en del av grensen mot nord, det samme gjør de sørlige kantene av Wicklowfjellene. De tilstøtende grevskapene er Waterford i sør-vest, Kilkenny i vest, Carlow i nordvest og Wicklow i nord.

### Fjell og åser

En liten varde på toppen av Mount Leinster
Det som er karakteristiske for landskapet i grevskapet er stort sett lavtliggende fruktbar mark. Det høyeste punktet i grevskapet er fjellet Mount Leinster på 795 meter,i fjellkjeden Blackstairsfjellene i nordvest på grensen til grevskapet Carlow.

Andre er høye punkter er:

* Black Rock Mountain, 599 m, som ligger nær grensen mellom Wexford og Carlow, innenfor grevskapet Wexford.
* Croghan Mountain (eller Croghan Kinsella) på grensen mellom Wexford og Wicklow er 606 m.
* Annagh Hill, 454 m, nær grensen til Wicklow.
* Slieveboy, 420 m

Blant viktige åser er blant annet Carrigbyrne Hill; Camross (eller Camaross) Hill, 181 m; Carrigmaistia, 167 m; Bree Hill, 179 m; Gibbet Hill; Eddik Hill; Slievecoiltia; Forth Mountain, 237 m; og Tara Hill (ikke til å forveksles med den mer kjente Tara Hill).

### Elver og innsjøer

Rose Fitzgerald Kennedy-broen, den lengste i Irland, som krysser elven Barrow nær New Ross
De største elvene er Slaney og Barrow. Med en lengde på 192 km er elven Barrow den nest lengste elven på øya Irland. Blant mindre elver finnes Owenduff, Pollmounty, Corrock, Urrin, Boro, Owenavorragh (også stavet Ounavarra), Sow og Bann.

Det er ingen ferskvannssjøer av betydning i grevskapet. Små innsjøer eller laguner ved sjøen finnes på to steder – den ene heter Lady's Island Lake og den andre Tacumshin Lake.

«Wexford Cot» er en flatbunnet båt som brukes til fiske på langs gjørmestrendene ved tidevann i Wexford. En smalformet pram utstyrt med et gevær, kalt en «float» i Wexford, brukes tradisjonelt til å skyte viltfugler i langs strendene i North Slob.

### Øyer

Salteeøyene ligger 5 km utenfor kysten fra Kilmore Quay, mens de mindre Keeraghøyene er 1,5 km utenfor kysten fra Bannow.

Historie
--------

Enniscorthy Castle
Ruinene av klosteret Selskar Abbey
Wexford by ca. 1800.
John F. Kennedy la ned krans ved minnesmerket for marineoffiseren hn Barry i Wexford by den 27. juni 1963.]]

Det er mange spor og bevis på tidlig menneskelig tilstedeværelse i grevskapet. Ganggraver og dysser finnes ved Ballybrittas på Bree Hill og ved Newbawn og stammer fra neolittisk tid (bondesteinalderen) eller tidligere. Rester fra bronsealderen er langt mer utbredt. Tidlige irske stammer dannet kongeriket Uí Cheinnsealaig, et område som var litt større enn det nåværende grevskapet Wexford.

Grevskapet Wexford var et av de første områdene i Irland som ble kristnet, noe som skjedde på begynnelsen av 500-tallet. Senere, fra 819 og utover ble områdets mange kristne steder, særlig ved kysten, invaderte og plyndret norrøne nordboere som kom som vikinger. Nordboerne var tiltrukket til østkysten av Irland av blant annet rike klostre fylt med gull og uvurderlige skatter. Etter hvert som tiden gikk, slo de seg ned i Irland, inngikk allianser, etablerte handelsruter med Europa og ble en viktig del av Irlands historie. Når slutten av 900-tallet byde de en bosetning på det stedet som ble til urbant senter i regionen og til byen Wexford.

I 1169 var Wexford utgangspunktet for invasjonen av Irland av normannere på anmodning fra Diarmuid Mac Murrough, konge av Uí Cheinnsealaig og konge av Leinster (Laigin). Dette ble fulgt av den påfølgende koloniseringen av det meste av Irland av normannerne.

De innfødte irerne begynte å gjenvinne noen av sine tidligere territorier på 1300-tallet, spesielt nord i grevskapet, hovedsakelig under Art MacMurrough Kavanagh. Da Henrik VIII av England brøt med paven og den katolske kirke ble de store klostrene oppløst i tiden 1536–1541. Deres eiendommer ble konfiskert. Grevskapet Wexford omfattet dette Glascarrig Priory, Clonmines Priory, Tintern Abbey og Dunbrody Abbey.

Den 23. oktober 1641 brøt det ut et stort opprør i Irland, og grevskapet Wexford ga sterk støtte til Det irske forbund. Oliver Cromwell og hans engelske parlamentariske hær ankom grevskapet i 1649 og erobret det. Eiendommene til irene og anglo-normannerne ble konfiskert og gitt til Cromwells soldater som betaling for deres tjeneste i den parlamentariske hæren. Ved Duncannon, sør-vest i grevskapet, kom kong Jakob II i 1689, etter sitt nederlag i slaget ved Boyne, og fra Kinsale seilte han deretter til eksil i Frankrike.

Grevskapet Wexford var blant de viktigste områdene hvor det irske opprøret i 1798 ble utkjempet, hvor det skjedde betydelige slag ved slaget ved Oulart Hill under opprøret i 1798. Store slag ble utkjempet ved Vinegar Hill (Enniscorthy) og New Ross. Den berømte balladen «Boolavogue» ble skrevet til minne om Wexfordopprøret. I påsken 1916 skjedde et lite opprør i byen Enniscorthy, i tråd med påskeopprøret i Dublin. Under andre verdenskrig bombet tyske fly landsbyen Campile.

I 1963 besøkte John F. Kennedy, daværende president i USA, grevskapet og hans forfedres hjem i Dunganstown, nær New Ross. Det er en beskjeden hytte som var fødestedet til John F. Kennedys oldefar Patrick Kennedy (1823 – 1858). Patrick utvandret under den store irske hungersnøden til USA via Liverpool i 1849 og slo seg ned i East Boston, et nabolag til Boston i Massachusetts.

Demografi
---------

I 2016 hadde grevskapet en total befolkning på 149 722 personer. Av disse bodde 61,4 % (91 969 personer) i rurale områder og 38,6 % (57 753 personer) bodde i urbane områder. 83,8% av befolkningen oppga sin religion som katolsk, 7,1% andre religioner, og 7,5% oppga at de ikke hadde noen religion. Mellom 2006 og 2011 økte befolkningen med 10 %, og avtok til 3 % mellom 2011 og 2016.

### Befolkning i urbane områder

| By | Befolkning (2016) |
| --- | --- |
| Wexford | 20 188 |
| Enniscorthy | 11 381 |
| Gorey | 9 822 |
| New Ross | 8 040 |
|

Kultur
------

«Pikeman»-statuen, et minnesmerke for Det irske opprøret 1798 i Wexford by. Et grevskapsflagg for Wexford har blitt «lagt til» statuen. 1798 og opprørstradisjonen utgjør en viktig del av Wexfords identitet.
Siden 1951 har en operafestival, Wexford Festival Opera, funnet sted hvert år i Theatre Royal i Wexford by og varer i flere uker. I 2008 erstattet et nytt operahus det gamle på samme sted, en gang kalt Wexford Opera House, men ble i 2014 utpekt som Irlands nasjonale operahus. Det består av to teatre, O'Reilly Theatre og Jerome Hynes Theatre.

Det er en kjent og veletablert sangtradisjon i grevskapet Wexford. Med en overflod av tradisjonelle sanger, hvorav mange er knyttet til opprøret i 1798, har grevskapet i mange år hatt en sterk tilstedeværelse i den irske tradisjonelle sangscenen. Kjente sangere er blant annet All-Ireland Fleadh Champions, Paddy Berry, Seamus Brogan og Niall Wall. Paddy Berry har også samlet og publisert en rekke sanger fra Wexford.

Strendene i Curracloe i grevskapet ble brukt til å filme åpningsscenene til filmen *Redd menig Ryan*, som skildret invasjonen av Normandie under den andre verdenskrig. *Greven av Monte Cristo*, regissert av Kevin Reynolds, ble delvis filmet i landsbyen Duncannon i 2000 og hvor festningen Duncannon Fort ble brukt til en av hovedscenene. Filmen *Brooklyn*  ble delvis satt og filmet i Enniscorthy og en del av lokalbefolkningen medvirket som statister.

Byer og landsbyer
-----------------

* Castlebridge, Courtown, Craanford, Curracloe
* Enniscorthy
* Gorey
* Kilmore, Kilmore Quay
* Monamolin
* New Ross
* Rosslare Harbour (med Rosslare Europort)
* Wexford

Referanser
----------

1. 1 2 3  «Census of Population 2022 – Preliminary Results», *Central Statistics Office* (Ireland).
2. ↑  «Loch Garman / Wexford», *Placenames Database of Ireland*
3. ↑  Furlong (2003), s. 18.
4. ↑  Byrne, *Irish Kings and High Kings*, s. 130–164.
5. ↑  Furlong (2003), s. 22.
6. ↑  «Dermot MacMurrough», *Ireland Information*
7. ↑  *Parliamentary Gazetteer*, bind 3. s. 534.
8. ↑  Lewis, Samuel (1840): *A topographical dictionary of Ireland*, s. 701: «The county of Wexford is one of those erected by King John in 1210, and it formed part of the inheritance of William le Mareschal, who...»
9. ↑  «The Wexford Rebellion 1798», *Ask About Ireland*
10. ↑  Smitha, Frank E. (2002): *The Irish Rebellion of 1798*
11. ↑  «Mount Leinster», *Mountainviews.ie*
12. ↑  «Black Rock Mountain», *Mountainviews.ie*
13. ↑  «Crogan Mountain», *Peakbagger*
14. ↑  «Annagh Hill», *Mountainviews.ie*
15. ↑  «North Wexford Area - Slieveboy», *Mountainviews.ie*
16. 1 2 3 4  OSI, *Discovery Series 77*.
17. ↑   [FAQ – Longest Rivers in Ireland], *Ordnance Survey Ireland* (OSi). Arkivert fra originalen den 19. november 2007.
18. ↑   Wexford Cot, *Rowing for Pleasure*
19. ↑  «Wexford to Killiney», Coast, Series 4, Episode 6. *BBC*
20. 1 2   Stout, Geraldine: "Essay 1: Wexford in Prehistory 5000 B.C. to 300 AD", *Wexford: History and Society*, s 1 – 39.
21. ↑   Ballybrittas Portal Tomb (with Photo) – well preserved, *Megalithomania.com*. Arkivert fra [originalen] den 2. oktober 2009
22. ↑   Newbawn Portal Tomb (with Photo) – badly dilapidated, *Megalithomania.com*. Arkivert fra originalen den 31. mars 2009
23. ↑  Ireland and the Viking influence, *Ireland.com*
24. ↑  «The Viking Coast Road Trip», *Visit Wexford*
25. 1 2  Shine, Denis; Mandal, Stephen: «Wexford Town, Ireland: Not Just an Anglo-Norman Site… Also a Viking Stomping Ground!», *IFR, Institute fpr Field Research*
26. ↑  «Today In Irish History – James II Lands At Kinsale, 12 March», *The Irish History*
27. ↑  «Boolavogue – one of Ireland’s finest rebel songs», *Irish Music Daily*
28. ↑  Furlong & Hayes (2005), s. 46–70.
29. ↑   Furlong (2003), s. 143.
30. ↑   «Bombing of Campile remembered», *Wexford People*. 1. september 2000. Arkivert fra originalen den 3. oktober 2011
31. ↑  Trip to Europe: Ireland, Dunganstown, *Jfklibrary.org*
32. ↑  «The Kennedy Homestead, Dunganstown. County Wexford c.1800», *Curious Ireland*
33. 1 2  Census 2016 Sapmap Area: County Wexford, *Central Statistics Office* (Ireland). Arkivert fra originalen den 20. november 2018.
34. 1 2   Population and Actual and Percentage Change 2011 to 2016 by County and City, Sex, Aggregate Town or Rural Area, CensusYear and Statistic, *Central Statistics Office*. 2016. Arkivert fra originalen den 20. november 2018
35. ↑  Galvin, Paul (4. august 2019): «As a Kerryman I feel empathy with Wexford and its strong sense of identity», *The Times*. Arkivert fra originalen den 1. februar 2020.
36. ↑   Kissane, Sinéad (6. juli 2019): «’Did Wexford's pride in their history and identity help reboot their success?’», *Independent.ie*
37. ↑   «Wexford Festival Opera», *Wexfordopera.com*
38. ↑  «Music - Paddy Berry», *Independent.ie* 24. mars 2005
39. ↑   Count of Monte Cristo comes to Duncannon, *Wexford People*. 28. august 2008. Arkivert fra originalen den 23. juli 2012
40. ↑  «The Brooklyn filmset in Enniscorthy Wexford», *Wexfordcamping.com*
41. ↑  Boland, Rosita (9. juli 2023): «Making Brooklyn in Enniscorthy: ‘Saoirse Ronan was lovely. She had a cup of tea in my kitchen’», *The Irish Times*

Litteratur
----------

* Byrne, Francis J. (2001): *Irish Kings and High Kings*. Dublin, første gang utgitt 1973.
* Carlyle, Thomas (1845): *Oliver Cromwell's Letters and Speeches*, bind 1. New York: Wiley & Putnam.
* Cambrensis, Giraldus (1978): *Expugnatio Hibernica - The Conquest of Ireland*. Dublin: R.I.A.
* Furlong, Nicholas (2003): *A History of County Wexford*. Dublin: Gill & MacMillan, ISBN 0-7171-3461-X
* Furlong, Nicholas & Hayes, John (2005): *County Wexford in the Rare Oul' Times 1910-1924*, bind IV, Wexford: Old Distillery Press, ISBN 0-9512812-3-2
* Whelan, K. & Nolan, W. red. (1987): *Wexford: History and Society*. Dublin: Geography Publications.

Eksterne lenker
---------------

* Offisielt nettsted Rediger på Wikidata

* (en) County Wexford – kategori av bilder, video eller lyd på Commons Rediger på Wikidata
* (en)  Wexford (grevskap) hos Wikivoyage
* Offisielt nettsted
* Kart over Wexford fra slutten av 1800-tallet
* Historiske artikler

| * v
* d
* r
Tradisjonelle grevskap i Irland og provinsen Nord-Irland |
| --- |
| Connacht | 
* Galway
* Leitrim
* Mayo
* Roscommon
* Sligo

 | Irlands flaggNord-Irlands flagg |
| Munster | 
* Clare
* Cork
* Kerry
* Limerick
* Tipperary
* Waterford

 |
| Leinster | 
* Carlow
* Dublin
* Kildare
* Kilkenny
* Laois
* Longford
* Louth
* Meath
* Offaly
* Westmeath
* Wexford
* Wicklow

 |
| Ulster | 
* Antrim \*
* Armagh \*
* Cavan
* Donegal
* Down \*
* Fermanagh \*
* Londonderry \*
* Monaghan
* Tyrone \*

 |
| \* Grevskap i Nord-Irland (andre grevskap er i Irland)ISO 3166-2:IE |

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** Vision of Britain **·** BNF **·** BNF (data) **·** GeoNames **·** MusicBrainz
 |